Document ID: /fineweb-2-swissfilter-quality_10-filterrobots/filtered/02038.jsonl.gz/2143

Guay sgola davent a Küng a Val d'Isère
- Gievgia, 1.12.2016, 14:40
Il Canadais Erik Guay ha fatg il meglier temp en il segund ed ultim trenament a Val d’Isère. Meglier Svizzer è puspè vegnì Patrick Küng sin plazza 8.
En il segund ed ultim trenament per la cursa rapida da sonda a Val d'Isère è il Canadais Erik Guay stà il pli spert. Il campiun mundial dal 2011 ha gì in avantatg da 3 tschientavels sin il Talian Peter Fill. Il Sidtirolais era gia vegnì segund en il trenament da la mesemna.
« Jau chat pretensius il traject, pli difficil che quest a Lake Louise. »
Patrick Küng
Meglier Svizzer è sco gia en il prim trenament Patrick Küng sin plazza 8. Sin Guay ha el gì in retard da 1,17 secundas. Beat Feuz è sa classà sco 15avel, Fernando Schmed sco 27avel e Carlo Janka sco 30avel.
RR novitads 15:00